CELEX: C2007/283/37
Language: mt
Date: 2007-11-24 00:00:00
Title: Kawża C-432/07: Talba għal deċiżjoni preliminari mressqa minn Handelsgerichts Wien (l-Awstrija) fit- 18 ta' Settembru 2007 — Stefan Böck u Cornelia Lepuschitz vs Air France SA

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/21
            
         Talba għal deċiżjoni preliminari mressqa minn Handelsgerichts Wien (l-Awstrija) fit-18 ta' Settembru 2007 — Stefan Böck u Cornelia Lepuschitz vs Air France SA
   (Kawża C-432/07)
   (2007/C 283/37)
   Lingwa tal-kawża: Il-Ġermaniż
   Qorti tar-rinviju
   Handelsgericht Wien (l-Awstrija).
   Partijiet fil-kawża prinċipali
   
      Rikorrenti: Stefan Böck u Cornelia Lepuschitz
   
      Konvenuta: Air France SA.
   Domandi preliminari
   
               1)
            
            
               L-Artikolu 5, flimkien ma' l-Artikoli 2(1) u 6 tar-Regolament (KE) tal-Parlament Ewropew u tal-Kunsill Nru 261/2004, tal-11 ta' Frar 2004, li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta' kanċellazzjoni jew dewmien twil ta' titjiriet, u li jħassar ir-Regolament (KEE) Nru 295/91 (1), għandu jiġi interpretat fis-sens li dewmien fit-tluq ta' 22 siegħa jikkostitwixxi “dewmien” taħt l-Artikolu 6?
            
         
               2)
            
            
               L-Artikolu 2(1) tar-Regolament (KE) Nru 261/2004 għandu jiġi interpretat fis-sens li l-każijiet li fihom il-passiġġieri jiġu ttrasportati b'dewmien kunsiderevoli (22 siegħa), fuq titjira li jkollha numru supplementari (numru ta' titjira inizjali miżjud b'“A”), li fuqha madankollu ġew ittrasportati parti biss — minkejja li kunsiderevoli — mill-passiġġieri li kellhom riżervazzjoni fuq it-titjira inizjali u li magħha ngħaqqdu passiġġieri oħra, jikkostitwixxu “kanċellazzjoni” pjuttost milli “dewmien”?
               Fil-każ ta' risposta fl-affermattiv għat-tieni domanda:
            
         
               3)
            
            
               L-Artikolu 5(3) tar-Regolament (KE) Nru 261/2004 għandu jiġi interpretat fis-sens li problemi tekniċi ta' l-ajruplan, u t-tibdiliet fil-ħinijiet tat-tluq riżultat ta' dan, jikkostitwixxu ċirkustanzi straordinarji (li ma setgħux jiġu evitati anki jekk ikunu ttieħdu l-miżuri raġonevoli kollha)?
            
         
      (1)  ĠU L 46, p. 1.